  Майя Бывальцева Удмуртиын укмыс ёросъёсын «Кышкыттэм ӟечлыко сюресъёс» йӧскалык ӵектосъя сюресъёсты тупатъянэз йылпумъязы. Со сярысь элькунлэн тӧроез Александр Бречалов мерлыко вотэсысь бамаз ивортӥз. Сюресчиос Вавож, Вотка, Камбарка, Можга, Пичи Пурга, Сьӧлта, Шаркан, Ува, Якшур-Бӧдья ёросъёсын вань чаклам ужзэс йылпумъязы. Эшшо 5 каръёсын но ёросъёсын шуркынмонэ быдэстозы. 2021-тӥ арын «Кышкыттэм ӟечлыко сюресъёс» йӧскалык ӵектосъя 111 сюрс объектъёс тупатъямын луозы. Выльдэм сюресъёслэн кузьдалазы оглом 139 иськемзэсь трос. Туннэ нуналлы 89 люкетъёс дась. Озьы ик тротуаръёсты тупатъяло, кышкытлыко люкетъёсты югдыто, камераос, кенертонъёс пуктыло, дугдылонниосты умоято. 2022-тӥ арын йӧскалык ӵектосъя 177 иськемлэсь трос 120 сюрес люкетъёсты тупатъяны малпало.  Тегъёс: Авто Удмуртия сюресъёс тупатъянужъёс АлександрБречалов  